**Mirra Alfassa Morriset** (født 21. februar 1878 i Paris, død 17. november 1973 i Puducherry i India), også kjent som «Moren», var en fransk jøde som ble den åndelige partneren til Sri Aurobindo. Sri Aurobindo betraktet Mirra som en inkarnasjon av den avatar som i hinduismen kalles «den guddommelige mor» (hindi: : देवी माँ, *Devī Mã*), det feminine aspekt av den guddommelige bevissthet og skapende energi; herav hennes tittel «Moren».

Liv og virke
------------

### Bakgrunn

Mirra ble født på Boulevard Haussmann i Paris som datteren av tyrkisk-persisk far (Maurice, bankier) og egyptisk mor (Mathilde Ismaloum); de var sefardiske jøder. Omkring 1905 møtte hun okkultisten Max Theon, som underviste henne i paranormale evner. Mirra hadde også to lengre opphold i Théons hjem i Tlemcen i Algerie, for å undervises i okkultisme av Théon og hans kone Alma Theon.

### Karriere

Den 29. mars 1914 ankom hun det franske forbunds-territoriet Puducherry i India, hvor hun innledet et samarbeid med Sri Aurobindo i publiseringen av *Arya*. Under første verdenskrig ble Mirra tvunget til å forlate India. Hun oppholdt seg da mesteparten av tiden i Japan, hvor hun møtte poeten Rabindranath Tagore. Han var i Japan i fire år, først i Tokyo (1916–1917), så i Kyoto (1917–1918). 

I 1920 vendte hun tilbake til Puducherry. Da Sri Aurobindo den 24. november 1926 trakk seg tilbake, avsondret fra den ytre verden, grunnla Mirra Sri Aurobindo Ashram hvor hun var omgitt av en håndfull elever. Med Aurobindos godkjennelse ble hun fellesskapets leder, en posisjon hun hadde frem til sin død i 1973. Stiftelsen som hun registrerte etter Sri Aurobindos død i 1950, arbeider fortsatt med å ivareta institusjonen.

Mirras erfaringer i de 30 siste årene av sitt liv, ble samlet i et 13-binds verk med tittelen *Mothers Agenda*. I disse årene arbeidet hun med det hun betegnet som å transformere sin egen fysiske kropp for å bli den første av en ny type menneskelige individer. Dette skulle skje ved å åpne den «super-mentale sannhetsbevissthet» som Sri Aurobindo hevdet å ha oppdaget.

Bibliografi (utvalg)
--------------------

* *Prières et Méditations* (dagbok 1912-1919, første franske utgave 1932)
* *Entretiens* (1929-1958, 8 bind publisert 1933-1972)
* *L'Agenda de Mère* (1951-1973, redigert av hennes franske eleve Satprem og utgitt i 13 bind.)

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2   Babelio, oppført som Mère, Babelio forfatter-ID 60449, besøkt 9. oktober 2017[Hentet fra Wikidata]
3. ↑   www.sriaurobindoashram.org[Hentet fra Wikidata]
4. ↑  Satprem (1923 - 2007) var en fransk forfatter hvis borgerlige navn var Bernhard Enginger. Satprem var et navn han fikk av la Mère; det betyr 'den som virkelig elsker'. Ved siden av L'Agenda, publisert han romaner og studier som *Sri Aurobindo or the Adventure of Consciousness* (2000) og *On the Way to Supermanhood* (2002).

Eksterne lenker
---------------

* Den integrale Yoga til Sri Aurobindo og «Moren»

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** BNE **·** CiNii
 |